
De mult cugetam la o istorie care n'a fost 
incá scrisá sau a fost prost scrisá, la istoria 
boerimei noastre. 

Când zic istoria, inteleg adevărata istorie 
a boerimei noastre autochtone or de pripas, în 
care arborele genealogic să nu umple toate pa- 
ginele, din care să lipsească platitudinile apolo- 
gistilor de meserie sau de mizerie, in care in- 
trun cuvânt să stea scrise toate murdăriile, 
toate josniciile şi trădările şi toate crimele a- 
cestei aristrocratii Zifame cum o numeşte Băl- 
cescu. 

Recitind pe Bălcescu găsesc, în introduce- 
rea pe care el o face admirabilei sale opere 
„Istoria Românilor sub Mihai Vodă Viteazu“, 
o serioasă îndrumare pentru acel care sar în- 
cumete să vorbească despre această plagă a 
țărei care se chiamă boerimea română.. 

Ar fi să umplu zecimi de pagine dacă asi 
căuta să transcriu aci tot cea ce Bălcescu spune 
despre boeri în acea introducere. Mă mărgi:- 
nesc la câteva extrase, care vor da întregului 
un aer cam descusut, pentru că mă simt prea 

mic pentru a scrie ceva printre rândurile ce- 
lui mai mare prozator român. 

Vorbind despre boeri iată cum începe Ni- 
colae Bălcescu: In România, această republică 
răsboinică se aflau de şi slabe la începutul ei 
elemente sociale. monarhice, aristocratice si 
democratice. 

Puterea publică nu era delegată vremelni- 
ceşte de popor unor aleşi ai săi, dară se afla 
din drept în mâna capilor rásboinici ai ţări. 
Era firesc lucru ca aceşti capi cari concentrau 
în mâna lor. puterea politică şi militară să ia 
cu timpul o preponderanţă deosebită asupra cla- 
selor de rând. 

Lipsa de comerciu ne dând vre-o desvol- 
tare stărei de mijloc, ea ca şi poporul se afla 
slabă în privința boerilor şi dupe organizaţia 
militară a tárei indepedenta ei era indepeden- 
ta unui soldat cátre seful sáu. 

Atât boerii in slujbe cât si cei afară de 
slujbe Mazalii fiind din drept membrii ai adu- 
nărilor, aceştia ajunseseră a fi prea numerosi. 

Atunci boerii, împreună cu clerul, căutară 
mereu a se constitui în caste, dobândindu-şi 
privilegii şi concentrând toate drepturile în 
mâinile lor; asemeni şi în proprietăţile lor 
cele mari, eZ căutară să absoarbă proprie- 
tătile cele mici. 

Domnii ce reprezentau principiul monar- 
hic favorizați prin centralizarea statului, cău- 
tară mereu, resdmafi pe elementul popular, 

a-şi intemeia puterea lor, despotică asupra bo- 
erilor şi a se face independenţi de dânşii con- 
stituindu-se ereditari. 

Lupta dar trebuia să înceapă între aceste 
trei elemente vrăjmaşe. Inceputá încă din al 
XIV secol ea continuă în al XV-lea şi al XVI-lea. 
Doborând întâi puterea elementului mo- 
narhic aristocrația dobori în urmă si 
elementul popular si dupe ce obfinu aceste 
două ruine, ostenitd, căzu si ea sdrobild 
sub o burghezie străină, sub fanarioți. 

Istoria, noastră s'a scris până acum din- 
trun punct de vedere greşit. 

In luptele şi revoluțiile din lăuntru care au 
umplut secolii al XV-lea ŞI XVI-lea, istoricii n'au 
văzut decât nişte lupte de pretendenți la tron 
şi mau pătruns principiul şi interesele ce fie- 
. care pretendent reprezintă. Intr'un stat organi- 
zat ca al nostru, unde nici o familie „n'avea 
dreptul de stăpânire, chestia dinastică nu pu- 
tea avea loc după cum s'a presupus de istorici. 

Indată după moartea lui Mircea Liu par- 
tidele între care era tara împărțită, începură 
lupta între dânsele, fiecare puindu-se sub unul 
din fii lui. Turcii şi Ungurii găsesc prilej a se 
amesteca între deosebitele partide susținând 
când pe una, când pe alta şi a călca liberta- 
tea natiei. Puterea domnilor însă ajutată de 
elementul democratic eşi biruitoare din a- 
ceste lupte între duşmanii din lăuntru şi cei 
din afară. 

Vlad-Dracul-Voevod tinu sus si puternic 
fránele guvernului dobàndind o glorie nemuri- 
toare in luptele sale cu Turcii şi sdrobind a- 
ristocrația. 

Ţepeş urmează înainte şi mai tare pe ca- 
lea lui; cu o asprime tiranică, dar dreaptă el 
nimiceşte factiile din làuntru şi respinge nenu- 
măratele orde turceşti. 

Aristocratia atunci se aruncă iu bra- 
fele Turcilor si isbuti să gonească din 
lard pe energicul domn. 

Partidul popular desi adese ocrotit de 
domn însă era slab către celelalte partide căcz 
toți capii ce ieseau din popor intrau fireşte 
ŞI se identificau cu una din partidele do- 
minante. 

Lupta cu deosebite alternative, intre am- 
bele principii (aristocratic de o parte si mo- 
narhicó-popular de cealaltă) continuă până la 
Radul cel mare (1493— 1508), care se incearcă 
cu o politică de conciliatie fără a isbuti. El 
cercá atunci a balanţa puterea boerilor, dar ` 
revolutionànd organizatia democratică a cle- 
rului şi făcându-l un corp privilegiat, ii creă 
interese conforme cu ale boerilor şi le dete vn 
auxiliar. Radul cel mare, fără să vrea, fu dar 
un sprijin puternic al aristocrației. Cu acest 
domn se încheiă această epocă. 

In Moldova asemenea după moartea lui 
Alexandru cel bun boerii caută a doborá 
puterea domnilor, constituită acolo si mai 

Polonii se amestecá in ambele partide 
cu scop de a domina si de a supune tara; din 
mijlocul acestor sfâşieri care amenințau peirea, 
ese un om puternic,. care întoarce spiritul ne- 
statornic al partidelor către duşmanii din afară. 
Acesta fu Stefan cel mare. Stefan iea proectul 
lui Mircea si căută a uni tàrile dar spiritul 
individual al Românilor si mai ales boerii sdro- 
besc intreprinderea lui. 

Boerii țări recrutándu-se tot mereu din 
elementul popular desfăşoară pe lăngă do- 
rina de a constitui libertatea lor asupra tro- 
nului, o, vitejie rará impotriva vrájmasilor din 
afară....... 

Dar izolàndu-se de popor încet cu încet, 
fac pe acesta apatic. Tara slăbeşte şi Turcii 
îndrăsnesc mai mult si în secolul următor, ea 
cade cu totul sub domnirea lor. Dupe moar- 
tea lui Ştefan în Moldova, Bogdan fiul său şi 
Petru Rareş calcă pe pasurile lui dar boerîi 
ca să îsbutească în contra domnitorului 
nu se apără nici de asasinat, nici de tră- 
dare şi caută a sdrobi puterea domnilor, se 
aliază cu turcii si isbutesc a lua prepon- 
deranía toată în țară, a face tronul elec- 
-tiv si cu totul în dispoziția lor. 

Tara cade în groasnice sfásieri si abuzuri. 
Làpusneanu răsbună crud tara asupra boerilor. 

Dupe Lăpuşneanu Ion Vodă trădat de 
boerii prieteni cade glorios în luptă contra 
turcilor. 

»birmfara;cade; atunci cu totul sub; puterea si 
SUE turcilor, cari îi răpesc, până, ŞI drep- 
tul de; arşi alege; domnii. şi aceştia, ajung aifi 
mai puţin -de cât un pasa. 

“In ţara Românească, după Radul cel, Ma- 
re; -Mihnea iea cu- putere, înțelepciune şi-pa: 
triotism cârma țării, dară boerii nu-l Pol sur 
feri și având in capul lor pe Basarabeşti,sau - 
Párvulesti, numiti astfel după banul, Pârvu ei 
ishutesc prin ajutorul Turcilor a-l, depăr- 
ta, ba încă a-l şi ucide. ín. Ardeal, unde 
se /răsese. 

Pârouleştii numesc $e I "làduf Maren 
dar văzând pe acesta că oeste a se libera 
de epitropia lor îl ucid. şi dau. puterea u- 
nuia dintrânşi, lui Neagoe Basarab. 

Bun, şi, blând acest - domn face pe popor 
să ierte triumful boierilor, dar el desvoltă si 
mai mult privilegiile  boerilor şi, ale clerului. 
EI. robeşte: o mare parte a ţări mânăstirilor şi o 
mare. parte a mânăstirilor ca- metoaşe străine 
greceşti: 

» “După moartea lui, partidele boeresti se 
răscoală ;« fiecare îşi numeşte un domn şi Turcii 
intervin, cu' multă îndemânare pun mâna pe 
țară şi o declară paşalâc: 

vuuAteastă isbire deşteaptă pe Români, pri- 
mejdia îi uni şi sub Radu dela Afumaţi, ei se 
luptă; pentru „drepturile nationale şi triumfă. 
„in De lar moartea acestui domn 1552—1592, 
lupta continuă cu deosebite alternative. Poarta 

începu a numi singură domnii; tributul se mări 
nemăsurat, dăjdiile asemeni. 

Tara ajunse într'o ticăloşie mare din pri- 
cina boerilor şi mergea cu paşi repezi spre 
o ruinare totală când braţul de fier al lui Mi- 
hai, o opri la marginea prăpăstiei. 


* 
* * 


Dela începutul secolului al XV-lea in di- 
ferite ţări ale Apusului, lupta se incinsese între 
principiul libertăţii, care voia a mărgini puterea 
prinților şi principiul autorităţei care voia a o 
întări. 

In Europa această luptă fu câştigată de 
monarhişti şi despotismul regilor fu un marg 
principiu de unitate si de conservatie, în vreme 
ce la noi isbânda aristocrației aduce slábiciu- 
nea statului cu slăbirea autorităței. 

Două chipuri sunt de a avea un guvern 
puternic. Trebue ca principiul autoritátei să-şi 
aibă isvorul sau de sus sau de jos din popor; 
intrun cuvânt nu sunt de cât două guverne 
puternice: Despotismul si Democraţia. Ori- 
ce principiu intermediar este un principiu de 
slábiciune. 

Despotismul totdeauna a fost si este peste 
putinţă între români, nu numai că nu au respec- 
tul către cel mai mare, ci că ei sunt o nație 
foarte mobilă, care nu poate suferi alt guvern 
decât cel întemeiat pe caracterul naţional, cel 
care organizează egalitatea adică democraţia. 

Dându-se drept reprezentanţi ai principiu- 
lui libertăței poporului, boerii isbutirá cu aju- 
torul si a elementului popular sá dea triumful 
libertátei, dar biruitorii făcură din această 
libertate un privilegiu al lor. Ei căutară 
a se forma în castă privilegiată, a-și în- 
temeia puterea si fericirea lor pe robirea 
gloatelor. 

Isvoráti din popor iar nu din principiul 
concuistei, eZ nu puteau a se constitui pe 
bazele aristocrației feudale europene; ei 
nu puteau în drept să violeze egalitatea; ei îşi 
mărginiră dar natia lor în rânduiala economică. 

A înghiţi proprietățile cele mici, concen- 
trându-le în proprietăți mari, a răpi de odată 
cu proprietatea şi libertatea individuală a tà- 
ranilor, prefácàndu-i in servi, a dobândi dreptul 
de a se scuti de cele mai multe dăjdii, aceasta 
fu tinta lor. 

Astfel prin reformarea legilor economice 
ale tárei, o țară întreagă ajunse roabă unor 
particulari. La sfârşitul acestui secol robia de- 
veni complectă. Mihai Voevod silit de aristo- 
crati făcu acel aşezământ că fiecăre țăran pe 
a cui moşie se va fi aflând, să rămână rob 
vecinic. De atunci robia fu complectă. Socie- 
tatea întreagă se alcătueşte pe un şir de pri- 
vilegii şi clase, fiecare clasă are privilegii de- 
osebite; fiecare individ are privilegiu: întins e- 
safodagiu de tirănii superpuse una asupra al- 
teia și toate apăsând pe popor, pe țăranul 

Această fără de lege a boerilor fu expi- 
ată prin p M țării. Osánda o urma de 
aproape... 

Cine va veni sà seo Beasă această clasă 
apostată care eşind din sânul poporului, 
robise pe frații şi pe părinții săi şi ocărâse 
omenirea? lată-i că sosesc; ei sunt nişte robi 
ei însuşi şi pentru ca pedeapsa Și rușinea 
să fie mai mare, sunt nişte robi străini. 

Boeri Fanarioti. — Ce sunt aceşti străini 
cari vin să revolutioneze Si sá schimbe soarta 
unei natii intregi? Cum niste străini pot ei do- 
bori o societate puternic intemeiată? Ce prin- 
cipiu de interes vital al societàtei reprezintă ei? 
Prin ce luptă, prin ce mijloace ajung Za pu- 
tere si la domnire asupra Românilor? 

Dupà cáderea imperiului Orientului intreg 
sub puterea Turcilor — 1453 — multi Greci din 
Constantinopole şi din Rumelia îşi căutară o 
scăpare în principate, care se bucurau de li- 
bertate. 

Sdraci, ei se apucard de negoful mă- 
runt si de meserii si ajunseră a lua astfel in 
mână toată industria şi comerciul tárei sia 
alcătui o burgezie. 

Inavutindu-se se insurará cu pământence, 
dobândiră prin aceasta drepturi şi încăpură 
boeri. 

Ei se înălţau la putere după cum sa în- 
nàltat burgezia în Europa apusană; se făceau 
apărătorii poporului împotriva apăsărei aristo- 
cratilor şi căutau a le dobori privilegiile. 

Astfel isi fac partidă puternică în ţări si 
încep lupta in contra boerilor pământeni. Răi, 
intriganti, capabili de tot pentru a parveni si 
mai ales lingusitori si tărâtori fără pereche ei 
nau de cât o ţintă fiscală. Vor să doboare 
toate privilegiile, să pună mâna pe stat, să e- 
mancipeze pe ţărani de boeri, ca să-i poată 
despoia ei, în numele statului. Dar poporul 
nu-i cunoaşte; vede căez sunt orăjmașii ce- 
lor ce-l tiranisau si pentru aceia el îi spri- 
jină. 

Incă din vremea lui Mihai-Voevod grecii 
se făcuseră nesuferiti păm. ntenilor. 

Domnia lui Brâncoveanu ceva mai lungă 
reprezintă spiritul boerilor pământeni si tine 
in fráu pe greci. 

Rezultatul luptei între boerimea pămân- 
teană si greci sprijiniți de popor se putea u- 
şor prevedea. 

Aristocratia nu mai avea nici un carac- 
ter, pierduse virtutile militare, se conrupsese 
iremediabil. Intre boeri şi popor era un abis, 
armata fusese stricată de ei pentru a face din 
soldati, clácasi. 

Si cáderea, acestei boerimi nedemne si care 
îşi pierduse rațiunea ei de a fi: vitejia răs- 
boinică, urmă de aproape. 

Cază dar această aristocrație infamă! 

Vină Fanariotii să răsbune suferinţele po- 
porului şi or cât rău ar aduce ei tárei, când 
poporul va vedea că misia lor de sdrobire 

s'a sfârşit, va şti a-i mătura din ţară si na- 
tionalitatea va esi biruitoare, mai frumoasă 


După moartea lui Mihai, Radu Şerban, 
răsbună vitejeşte pe Români asupra Ungurilor 
si Moldovenii sub Tomşa pedepsesc pe Po- 
loni cari, şi unii şi alţii protejau pe boerii 
Movileşti, boeri cari departe de patrie in- 
trigau. 

Radu al X se urcă pe tron la 1611. El 
fu cel dintâi Domn care veni în scaun însoțit 
de o mulțime de Greci. 

Boerii pământeni se turbură la această 
vedere si de neorânduelile Grecilor şi formează ' 
comploturi împotriva lor si a domnului. Stol- 
nicul Bărcan dela Mărăcineni se pune în frun- 
tea acestor comploturi; dar capul lui şi ale 
soţilor săi cad sub securea gâdei şi o luptă 
înverşunată, care tinu doi secoli, Zuptă de 
preponderaníià nu de apărarea [drei, în- 
cepe intre Greci si boeri. 

Cinci ani după aceia vestitul Paharnic 
Lupul şi Căpitanul Buzdugan pradă şi măce- 
lăresc pe toti Grecii din ţară. 

Dar sub domniile următoare, dela 1618 
până la 1631, Grecii favorizați se înmulțesc si 
caută a-şi răsbuna. 
| Boerimea atunci în disperare se re- 

volta. 

In zadar Leon-Voevod la 1631 isgoneste 
pe toti Grecii din ţară, căci era prea târziu. 

Boerii isbutesc a alege Domn pe Mate: 
Basarab, capul partidei boeresti. 

Tot atunci în Moldova, boerii ajutorați 
de popor gonesc pe Greci şi pe Alexandru 
Vodă llieaş iar Vasile Lupul se numeşte Domn. 

Sub impresia uneltirilor Grecilor ce vor 
sd desnaționalizeze pe Români, Matei si Va- 
sile caută a întemeia puternic naționalitatea ; 
limba românească se introduce în şcoli, bise- 
rici şi administrații; şcoli se ridică; tipografii 
se întemeiază şi ţările se inavutesc cu condici 
de legi. 

Din nenorocire interesul egoist al bo- 
erilor îi face sd uite interesul național. 
In loc de a usura pe popor, ei il impováreazà 
cu dàjdii şi condica nouă întăreşte şi mai mult 
robia. 

Poporul suferă şi strigă; armata se re- 
voltă si tara cade in cea mai groaznică anar- 
hie militară. Constantin Basarab isbuteste prin 
ajutorul străin, a stinge anarhia desfácánd ar- 
mata si slăbind tara. 

Un Grec Mihnea-Voevod se urcá atunci 
pe tron, la 1658 si răsbună cumplit purtarea - 
cea neomenoasă a boerilor către popor. 

La 1669 boerii ajutaţi de popor se ridică 
din nou asupra Grecilor si isbutesc a-i goni 
din tarà. 

Le 1672 cu Grigore Ghica si in Moldova 
cu Duca-Voevod ei se intorc. 

Puterea Grecilor in tara Românească nu 
tinu.mult in rándul acesta. Ajutati de Turci, 
boerii isbutesc a numi Domn pe Serban Can- 
tacuzino. Sub domnia acestuia şi a lui Brân- 
coveanu, in tara Románeascà si sub a Cante- 
mirestilor in Moldova, intrigile Grecilor se pre- 
curmarà şi boerii stăpâniră țările în pace 
de dânșii, în vreme de treizeci de ani si 
mai mult. 

Din nenorocire boerii nu ştiură a se 
folosi de acest timp; în loc da se uni între 
dânşii spre a se apropia de popor, spre a-l ri- 
dica până la ei, ei se isolară de dânsul. 

Conrupli si degradati ei pierdurd på- 
nă si virtuțile militare cu care se făleau o- 
dinioară şi nu mai reprezentau nici unul din 
simtimántele poporului. 

Puterea armată a ţării, în vremea Brân- 
coveanului, se desorganizează şi ostaşii se fac 
clăcaşi pe la moşii. In loc d'a căuta puterea 
în popor impotriva Turcilor, cari din ce în ce 
se făceau mai asupritori călcând legămintele 
țării, mărindu-i tributul şi globind-o în toate 
chipurile, ei alergară dupe falsa protecție, când 
a Nemtilor, când a Rusilor. 

Afară de aceasta, caracterul lor mobil si 
nestatornic bagà discordia intre domnitor si 
dânşii. 

Odiosi tări, bánuili de turci ei fură 
lesne surpati de Fanarioti, din cari unii, pre- 
cum Mavrocordatii luaseráo mare influentà pre 

lângă Poartă si astfel capetele celor mai în- 
semnate familii ale ţări cad sub securea tür- 
cilor sau sunt siliți a scăpa la Nemti si la Ra- 
Şi, iar Fanariotii dobândesc pe seamă-le dóm- 
nirea statornică a ambelor tări. HH 
Boerii români cel putin muriră ct demni- 
tate, cu curagiu si istoria la acest spectacol 
trist, aruncă un văl asupra greşelilor'şi 'crime- 
lor lor, spre a putea da o lacrimă: de compd- 
timire cumplitelor lor nenorociri. Acéi ce mai 
rămân în țară se încearcă a mai lupta; dar 
grecii îi doboară, sărăcindu-i prin “contribuţii, 
prin confiscári şi prin omoruri. Cei mai multi 
se trag la țară şi ruinati, intră in. 'popor până 
ce ajung la starea de clácasi de ànde esiserà:: 
Aci sfârşeşte Bălcescu istoria boerimei 
pământene, arătând numai "iiceputurile celei 
fanariote. Unde e condeiul 'elocuent care să 
scrie si. partea a doua a acestei istorii la aceia- 
şi înălțime? Si odată opera istorică sfârşită tot 
acest material să fie süpus' ure analize! ama- 
nüntite a unui intelegátof. psicholog care să 
urmăreassă in însuşirile! Bg de. azi 
evoluţia pornirilor spre intrigă, perversitate ŞI 
crimă a strămoşilor “de 'eri'cu care si se laudă. 
Ar fi operă măreață! Până atunci pe noi 
profanii studiul amănunțit al “istoriei ne duce 
la constatarea că boerimea sub cele douá-ipo- 
stase de pămahteană ` wsi fânariotă afost” cinci 
secole nenorocirea şi era Sa' fie: App. ca in 
Polonia, peire&^tüfei/ ^-^! ii ) 

In fața a cinci sute de ani de rivalități, 
competitiuni, josnicii, trădări si crime de tot 
soiul cine nu intelege — strigátul desperat care 
rásuna din toate pártile pe la mijlocul secolu- 
lui trecut, strigăt scos de adevărații patrioți: 
dinastie străină şi care nu avea alt scop de 
cât ca să înlăture întriga cel puţin din ju- 
rul tronului. 

Intrat pe calea asta când va ajunge po- 
porul nostru conştient de o experienţă de cinci 
ori seculară, când va face el gestul acela li- 
berator reintrând în plinătatea drepturilor lui u- 
zurpate şi măturând din fruntea tárei resturile 
acelei rase biestemate care repetă acum, in ju- 
rul cârmei statului, intrigile, ambitiunile şi ri- 
valitátile pe cari părinţii lor le tesau în jurul 
tronului ? 

